
SURAH AL-LAYL 
Surah Malam 

Surah (92) - Makkiyah - 21 ayat 



• 




Dengan nama Allah Yang Maha Penyayang dan Maha Pengasih. 






1. Demi malam ketika ia menyelubungi (bumi). 




2. Dan demi siang ketika ia terserlah terang-benderang. 





3. Dan demi makhluk ciptaan-Nya lelaki dan perempuan. 




4. Sesungguhnya amal usaha kamu itu berlain-lainan. 




5. Adapun orang yang memberi dan bertaqwa. 




6. Serta percaya kepada 'aqidah yang paling indah. 

7. Maka Kami akan memudahkannya ke arah kesenangan. 



8. Adapun orang yang kikir dan merasa dirinya berdikari. 

9. Dan mendustakan 'aqidah yang paling indah. 



10. Maka Kami akan memudahkannya ke arah kesukaran. 

s' 'C 

SD 



11. Dan harta kekayaannya tidak lagi berguna kepadanya apabila ia terjerumus 
ke dalam kesesatan. 




12. Sesungguhnya di atas Kamilah tugas menerangkan jalan hidayat. 




13. Dan sesungguhnya Kamilah yang memiliki alam Akhirat dan alam dunia. 




14. Oleh itu, aku ingatkan kamu dengan keseksaan Neraka yang bernyala* 
nyala. 

15. Tiada yang masuk di dalamnya melainkan orang yang paling jahat. 




16. Yang mendustakan ajaran Allah dan berpaling dari iman. 



SURAH AL-IAYL 



405 



~ /**'>'* 



17. Dan akan dijauhkan darinya (Neraka) setiap orang yang bertaqwa. 

18. Yang mendermakan hartanya semata-mata untuk membersihkan diri. 




19. Dan bukan kerana dia menanggung budi kepada seseorang yang wajib 
dibalas. 




20. Melainkan semata-mata kerana mengharapkan keredhaan Tuhannya Yang 
Maha Tinggi. 




21. Dan dia kelak akan berpuas hati. 



Dalam sebuah frem yang menggambarkan pemandangan-pemandangan alam dan 
tabiat manusia, surah ini menjelaskan hakikat amalan dan balasan. Oleh sebab hakikat 
amalan dan balasan ini beraneka bentuk sebagaimana vang dijelaskan dalam ayat-ayat 
( 4 - 10 )-. 




4. "Sesungguhnya amal usaha kamu itu berlain-lainan" 



5. "Adapun orang yang memberi dan bertaqwa" 





.1 f' 



6. 'Serta percaya kepada 'aqidah yang paling indah' 1 



-Z' w' 

7. "Maka Kami akan memudahkannya ke arah kesenangan" 






8. "Adapun orang yang kikir dan merasa dirinya berdikari" 




9. "Dan mendustakan 'aqidah yang paling indah" 






10. "Maka Kami akan memudahkannya ke arah kesukaran" 



maka akibatnya di Akhirat juga beraneka bentuk, dan berbeza-beza mengikut amalan dan 
tujuan. Ini dijelaskan dalam ayat-ayat (14 - 18): 




14. "Oleh itu, aku ingatkan kamu dengan keseksaan Neraka yang bernyala- 
nyala." 




1$. "Tiada yang masuk di dalamnya melainkan orang yang paling jahat." 




16. "Yang mendustakan ajaran Allah dan berpaling dari iman." 






17. "Dan akan dijauhkan darinya (Neraka) setiap orang yang bertaqwa." 



a» 

18. "Yang mendermakan hartanya semata-mata untuk membersihkan diri." 



Dan oleh sebab fenomena-fenomena hakikat ini mempunyai dua jenis dan dua arah 
tujuan, maka ffern yang dipilih untuk menggambarkannya di permulaan surah ini juga 
mempunyai dua jenis, sama ada pada kejadian alam buana atau pada kejadian manusia. 
Ini dijelaskan dalam ayat-ayat (1-3): 

1. "Demi malam ketika ia menyelubungi (bumi)." 

2. "Dan demi siang ketika ia terserlah terang-benderang." 

3. "Dan demi makhluk ciptaan-Nya lelaki dan perempuan." 

Inilah di antara keselarasan yang indah di dalam pengungkapan al-Qur'an. 






(Pentafsiran ayat-ayat 1 - 3) 



1. "Demi malam ketika ia menyelubungi (bumi)." 




2. "Dan demi siang ketika ia terserlah terang-benderang." 




3. "Dan demi makhluk ciptaan-Nya lelaki dan perempuan." 



Allah S.W.T. bersumpah dengan malam dan siang dengan sifat-sifat-Nya masing- 
masing, iaitu malam dengan gelap-gelitanya yang menyelubungi bumi, dan siang dengan 
cahayanya yang terang benderang yang menampak jelas segala sesuatu. Kedua-duanya 
merupakan dua waktu yang bertentangan dalam peredaran cakerawala, iaitu kedua- 
duanya bertentangan dari segi rupa, sifat dan kesan. Demikian juga Allah bersumpah 
dengan penciptaan-Nya yang telah mengadakan dua jenis manusia yang bertentangan, 
iaitu lelaki dan perempuan, untuk melengkapkan imbangan fenomena-fenomena yang 
bertentangan di dalam suasana surah ini dan semua hakikat-hakikatnya. 



Malam dan siang merupakan dua fenomena yang melipud segalanya. Kedua-duanya 
masing-masing menyampaikan makna dan saranannya kepada hati manusia, dan kedua- 
duanya juga masing-masing menyampaikan maknanya ketika seseorang itu 
memikirkannya dan merenungi rahsia-rahsia di sebaliknya dengan teliti. Perubahan 



Dl Sebalik Keja- 
dian Malam Dan 
Siang 

malam dan siang membawa kesan-kesan yang spontan kepada jiwa manusia apabila 
malam gelap-gelita dan siang terang benderang . Dan setiap perubahan itu mempunyai 
cerita dan saranan masing-masing, iaitu cerita rahsia-rahsia alam yang majhul dan 
cerita mengenai gejala-gejala ini yang tidak dapat dikuasai manusia, dan saranan yang 
menunjukkan bahawa di sebalik perubahan malam dan siang itu terdapat kuasa Ilahi 
yang memutarkan waktu-waktu alam sebagaimana diputarkan roda yang ringan, juga 
saranan yang menunjukkan bahawa di alam ini terdapat perubahan dan pertukaran yang 
tidak pernah tetap. 

Makna malam dan siang ketika direnung dan difikir menunjukkan dengan pasti 
bahawa di sana adanya tangan qudrat yang lain yang mengendalikan cakerawala ini dan 
mengubahkan siang dan malam dengan peraturan yang serapi ini. Qudrat yang mengatur 
peredaran cakerawala itulah qudrat yang mengaturkan kehidupan manusia. Mereka tidak 
ditinggalkan sia-sia (tanpa balasan) sebagaimana juga mereka tidak diciptakan kosong 
(tanpa tujuan). 

Biar bagaimanapun percubaan yang dilakukan oleh para pengingkar dan para 
penyesat untuk menolak hakikat ini dan mengalihkan pandangan pandangan manusia 
dari mengamatinya, namun hati manusia tetap berhubung dengan alam buana ini dan 
menerima saranan-saranannya, memerhati perubahan-perubahannya dan memahami 
secara spontan - setelah berfikir dengan mendalam - bahawa di sana ada satu kuasa 
pentadbir yang pasti dirasa dan diakui kewujudannya di sebalik pendapat-pendapat yang 
karut dan sikap yang menolak dan mengingkarkannya. 

Di Sebalik Keja- 
dian Lelaki Dan 
Perempuan 



Begitu juga penciptaan jenis lelaki dan perempuan atau jantan dan betina. Penciptaan 
jenis pada manusia dan binatang-binatang mamalia itu bermula dengan setitis nutfah 
yang menetap dalam rahim atau dengan satu sel dari lelaki yang bersatu dengan sebiji 
telur perempuan, tetapi mengapakah pada akhir perkembangannya tidak sama, yang ini 
menjadi lelaki dan yang itu menjadi perempuan. Siapakah yang memerintah begitu? 
Penemuan faktor-faktor yang menjadikan nutfah ini lelaki dan nutfah itu perempuan 
tidak mengubahkan hakikat, kerana yang menjadi pokok pertanyaan, mengapa faktor- 
faktor itu wujud pada nutfah ini dan tidak wujud pada nutfah yang lain? Bagaimana 
kejadian lelaki dan perempuan (betina dan jantan) ini merupakan kejadian yang selaras 
dengan garis perjalanan hidup dan menjamin kesinambungan hidup melalui proses 
beranak-pinak sekali lagi? Adakah ini berlaku secara kebetulan? Tetapi kebetulan iuga 
mempunyai undang-undangnya, dan mustahil segala-galanya berlaku secara kebetulan. 
Mahu tidak mahu pasti diakui bahawa di sana ada Tuhan Pentadbir yang menciptakan 
lelaki dan perempuan kerana tujuan dan matlamat yang tertentu. Kebetulan dan kejadian 
secara otomatis sama sekali tidak mempunyai tempat dalam peraturan alam ini. 



Jantan dan betina meliputi semua haiwan yang bukan mamalia, dan berlaku pada 
semua hidup-hidupan termasuk tumbuh-tumbuhan. Seluruhnya mengikut satu peraturan 
yang sama. Hanya Allah sahaja yang tunggal dan tiada suatu yang sebanding dengan-Nya. 



SURAH AL-LAYL 



409 



Inilah beberapa saranan dari pemandangan-pemandangan alam. Dan hakikat 
kejadian manusia yang menjadi bahan sumpah Ilahi dalam surah ini mempunyai makna 
yang amat besar dan tujuan yang amat mendalam. Al-Qur'an telah menjadikan hakikat 
ini sebagai frem untuk menjelaskan hakikat amalan dan balasan dalam kehidupan dunia 
dan Akhirat. 



****** 



(Pentafsiran ayat-ayat 4 - 11) 

Tujuan Allah bersumpah dengan malam dan siang, lelaki dan perempuan selaku 
hakikat-hakikat yang bertentangan dalam kejadian alam dan kejadian manusia ialah untuk 
menjelaskan bahawa usaha dan amalan manusia itu berlain-lainan dan cara usaha dan 
amalan mereka juga berlain-lainan, kerana itu balasan yang akan diterima mereka juga 
beriain-iainan. Usaha yang baik tidak sama dengan usaha yang jahat. Hidayat tidak 
sama dengan kesesatan, yang baik tidak sama dengan yang rosak, orang yang memberi 
derma ke jalan Allah dan bertaqwa tidak sama dengan orang yang kikir dan merasa 
dirinya berdikari kaya, orang yang percaya kepada 'aqidah yang paling indah dan 
beriman tidak sama dengan orang yang tidak percaya kepadanya dan berpaling dari 
iman. Masing-masing mempunyai jalan dan kesudahannya yang tersendiri dan masing- 
masing akan menerima balasan yang setimpal: 



4. "Sesungguhnya amal usaha kamu itu berlain-lainan." 

1 r t r'.'**' 

5. "Adapun orang yang memberi dan bertaqwa." 




't s* 

6. "Serta percaya kepada aqidah yang paling indah." 

7. "Maka Kami akan memudahkannya ke arah kesenangan." 



Hakikat Amalan 
Dan Balasan 



8. "Adapun orang yang kikir dan merasa dirinya berdikari. 

Perbezaan Amalan 



Seluruh Manusia 
Dikumpulkan 
Dalam Dua Golo- 
ngan Yang Mempu- 
nyai Cara Hidup 
Yang Berbeza 



y 
L-J 

9. "Dan mendustakan 'aqidah yang paling indah." 




10. "Maka Kami akan memudahkannya ke arah kesukaran." 

1 1 . "Dan harta kekayaannya tidak lagi berguna kepadanya apabila ia terjerumus 
ke dalam kesesatan." 





Yakni amalan dan usaha kamu itu berbeza-beza dan berlain-lainan dari segi 
hakikatnya, dari segi motifnya, dari segi arah tujuannya dan dari segi hasilnya. Manusia 
di bumi ini berbeza-beza dan tidak sama dari segi tabiat dan kecenderungan masing- 
masing, dan tidak sama dari segi fikiran dan minat masing-masing hingga setiap orang 
seolah-olah merupakan sebuah dunia yang tersendiri yang hidup di sebuah planet 
tersendiri. 



Ini merupakan satu hakikat, tetapi di sana ada lagi satu hakikat yang lain iaitu 
hakikat umum yang merangkuli seluruh manusia dan seluruh alam yang berlainan itu 
di mana keseluruhan manusia itu dikumpulkan dalam dua golongan atau dua barisan 
yang mempunyai panji-panji masing-masing, iaitu golongan: 

O 






5. "Adapun orang yang memberi dan bertagwa." 







6. "Serta percaya kepada 'aqidah yang paling indah." 



Dan golongan: 






8. "Adapun orang yang kikir dan merasa dirinya berdikari." 

y 
U 

9. "Dan tidak percaya kepada 'aqidah yang paling indah." 

Itulah golongan yang sanggup mengorbankan diri dan hartanya ke jalan Allah dan 
sentiasa memelihara diri dari kemurkaan dan azab Allah serta teguh percaya kepada 
'aqidah Islam yang paling indah, iaitu satu 'aqidah apabila disebut " — =1-1 " (paling 
indah), maka itulah namanya dan lambangnya. Itulah golongan yang bakhil untuk 
mengorbankan diri dan harta kekayaannya ke jalan Allah, dan merasa berdikari tidak 
perlu kepada Allah dan hidayat-Nya serta tidak percaya kepada 'aqidah Islam yang paling 
indah, 



Inilah dua barisan manusia yang menjadi tempat pertemuan berbagai-bagai jiwa 
dan usaha, berbagai-bagai cara hidup dengan berbagai-bagai matlamatnya, masing-masing 
mempunyai jalan sendiri dan masing-masing mempunyai kemudahannya: 

5. "Adapun orang yang memberi dan bertaqwa." 




6. "Serta percaya kepada 'aqidah yang paling indah." 



O 



, '-y,, 



7. "Maka Kami akan memudahkannya ke arah kesenangan." 



Mereka yang berkorban kerana Allah dan bertaqwa serta berpegang teguh dengan 
'aqidah yang paling indah bererti ia telah melakukan segala-galanya untuk membersih 
dan membawa dirinya ke jalan Allah, dan ketika itu wajarlah ia menerima pertolongan 
dan taufiq yang telah disanggupi Allah dengan kehendak iradat-Nya, kerana tanpa 
pertolongan dan taufiq-Nya, manusia tidak mampu melakukan sesuatu pun. 



Sesiapa yang diberikan Allah kemudahan ke arah kesenangan bererti ia telah 
sampai kepada Allah dengan mudah selesa semasa berada di bumi ini lagi di mana ia hidup 
dalam kesenangan dan melimpahkan kesenangannya ke atas mereka yang ada di 
sekelilingnya. Ia mendapat kemudahan dalam segala langkah hidupnya dan kemudahan 
dalam mengendalikan semua urusannya dan mendapat taufiq yang tenteram dalam 
semua perkara sama ada kecil atau besar. Kesenangan itu merupakan satu darjat yang 
mengandungi segala sesuatu yang baik, dan ia meletakkan seseorang sejajar dengan 
Rasulullah s.a.w. untuk menerima janji Allah kepada beliau-. 



Nasib Kesudahan 
Golongan Derma* 
wan Dan Budiman 

7. "Maka Kami akan memudahkannya ke arah kesenangan." (1) 






Nasib Kesudahan 
Golongan Bakhil 
Dan Tidak Ber- 
iman 



8. "Adapun orang yang kikir dan merasa dirinya berdikari." 




9- "Dan mendustakan 'aqidah yang paling indah." 



10. "Maka Kami akan memudahkannya ke arah kesukaran." 




1 1 . "Dan harta kekayaannya tidak lagi berguna kepadanya apabila ia terjerumus 
ke dalam kesesatan." 



Orang yang bakhil untuk mengorbankan diri dan hartanya ke jalan Allah dan 
merasa berdikari tidak perlu kepada Allah dan hidayat-Nya serta tidak percaya kepada 
da'wah Allah dan agama-Nya, bererti ia telah sampai ke puncak kerosakan dan wajarlah 
ia mendapat balasan dari Allah iaitu balasan menerima kesulitan, kesukaran dan 
kepayahan dalam segala perkara, la akan melorongkannya terjerumus ke dalam segala 
kesulitan dan kesukaran, ia akan memudahkannya ke setiap jalan yang menyulitkannya, 
dan akan menghapuskan segala kemudahan dan kesenangan untuknya. Ia akan 
menjadikan setiap langkahnya menempuh kepayahan dan menyeleweng dari jalan 
yang benar. Dan ia akan membawanya mendaki jalan kecelakaan walaupun ia merasa 
bahawa ia sedang menuju ke jalan kejayaan. Ia akan rebah dan jatuh sekali demi 
sekali yang menjauhkannya dari jalan Allah. Ia akan terus jauh dari jalan Allah dan dari 
keredhaan-Nya. Dan apabila ia terhumban jatuh di penghabisan jalan kesesatan dan 
penyelewengannya, maka segala harta kekayaan, yang amat disayanginya dan yang 
membuat dirinya merasa berdikari tidak berhajat kepada Allah dan hidayat-Nya itu, tidak 
lagi berguna kepadanya: 

»V" 

V ' L* 

1 1 . "Dan harta kekayaannya tidak lagi berguna kepadanya apabila ia terjerumus 
ke dalam kesesatan." 



( 1) Libat tafsir ayat dalam Surah al-A'la. 

Mendapat lorongan dan kemudahan untuk melakukan kejahatan dan maksiat 
termasuk dalam pengertian memberi kemudahan untuk terjerumus ke dalam kesukaran 
walaupun di dunia ia berjaya dan terselamat. Apakah di sana ada lagi sesuatu yang lebih 
dahsyat kesulitannya dari Neraka jahannam? Neraka itulah kesulitan dalam ertikata 
yang sebenarnya. 

Demikianlah berakhirnya bahagian pertama surah ini, dan dari bahagian ini 
ternyatalah bahawa di sana terdapat dua jalan yang diikuti manusia di setiap zaman dan 
tempat. Kedua-dua jalan itu merupakan dua golongan atau dua panji-panji yang 
berlainan walaupun bentuk dan warnanya beraneka ragam. Setiap orang berbuat untuk 
dirinya apa yang dipilih olehnya, dan Allah akan memberi kemudahan kepadanya untuk 
menuju ke jalan pilihannya, sama ada jalan kesenangan atau ke jalan kesukaran. 

Bahagian yang kedua dari surah ini pula memperkatakan tentang nasib yang akan 
diterima oleh setiap golongan itu, atau tentang kesudahan mereka yang diberikan 
kemudahan untuk mendapat kesenangan dan kesudahan mereka yang diberikan 
kemudahan untuk terjerumus ke dalam kesukaran. Dan sebelum segala sesuatu, bahagian 
ini menjelaskan bahawa setiap balasan yang diterima oleh setiap golongan itu 
merupakan balasan yang adil dan benar serta tetap akan berlaku, kerana Allah telah 
pun menerangkan hidayat-Nya dengan jelas kepada manusia dan mengingatkan mereka 
terhadap azab Neraka yang berkobar-kobar. 

(Pentafsiran ayat-ayat 12-21) 




12. "Sesungguhnya di atas Kamilah tugas menerangkan jalan hidayat." 




13. "Dan sesungguhnya Kamilah yang memiliki alam Akhirat dan alam dunia." 




14. "Oleh itu, aku ingatkan kamu dengan keseksaan Neraka yang bernyala- 
nyala." 

15. "Tiada yang masuk di dalamnya melainkan orang yang paling jahat." 

16. "Yang mendustakan ajaran Allah dan berpaling dari iman." 

17. "Dan akan dijauhkan darinya (Neraka) setiap orang yang bertaqwa." 

18. "Yang mendermakan hartanya semata-mata untuk membersihkan diri." 

19. "Dan bukan kerana dia menanggung budi kepada seseorang yang wajib 
dibalas." 



20. "Melainkan semata-mata kerana mengharapkan keredhaan Tuhannya 
Yang Maha Tinggi." 




21. "Dan dia kelak akan berpuas hati." 



Allah telah mewajibkan ke atas diri-Nya - sebagai limpah kurnia dan rahmat 
kasihan belas dari-Nya terhadap hamba-hamba-Nya - memberi petunjuk kepada fitrah 
manusia dan kesedarannya, di samping menyampaikan hidayat itu menerusi para rasul 
atau menerusi agama-agama dan ayat-ayatnya supaya tiada seorang pun yang dapat 
berdalih dan supaya tidak berlaku sebarang kezaliman kepada sesiapa pun: 






12. "Sesungguhnya di atas Kamilah tugas menerangkan jalan hidayat." 



Sentuhan yang kedua ialah penjelasan yang tegas tentang hakikat kuatkuasa Allah 
yang mengepung seluruh manusia hingga tiada tempat perlindungan selain dari-Nya: 






13. "Dan sesungguhnya Kamilah yang memiliki alam Akhirat dan alam dunia.” 



Dunia Dan Akhirat 
Terletak DI Bawah 
Kuasa Allah 



Oleh itu, ke mana lagi orang yang ingin pergi jauh dari Allah? Dan sebagai hasil dari 
pernyataan bahawa Allah meletakkan ke atas diri-Nya tugas menjelaskan hidayat kepada 

para hamba-Nya, juga pernyataan bahawa Dialah yang memiliki negeri Akhirat dan alam 
dunia selaku dua negeri untuk menerima balasan dan untuk beramal, Allah mengingatkan 
mereka dengan keseksaan api Neraka: 



0 



14. "Oleh itu, aku ingatkan kamu dengan keseksaan Neraka yang bernyala- 
nyala." 

jtt x 



15. "Tiada yang masuk di dalamnya melainkan orang yang paling jahat." 



Api Neraka yang bernyala-nyala akan membakar manusia-manusia yang amat jahat, 
dan tidak ada kesengsaraan yang lebih besar dari kesengsaraan dibakar dalam Neraka. 



Kemudian ayat yang berikut menjelaskan siapakah orang yang amat jahat itu: 




16. "Yang mendustakan ajaran Allah dan berpaling dari iman." 



laitu orang yang tidak percaya kepada da'wah Allah dan berpaling dari hidayat- 
Nya, sebagaimana yang telah dijanjikan Allah untuk memberi hidayat kepada siapa yang 
datang kepada-Nya dengan penuh minat: 



0 



JL>^\ l 



17. "Dan akan dijauhkan darinya (Neraka) setiap orang yang bertaqwa." 



laitu orang yang paling bahagia dan ia merupakan tandingan bagi orang yang 
paling jahat. Kemudian Allah menjelaskan, siapakah orang yang paling bertaqwa itu: 

18. "Yang mendermakan hartanya semata-mata untuk membersihkan diri." 



laitu manusia yang membelanjakan hartanya ke jalan Allah untuk membersihkan 
dirinya bukan kerana ria' dan bukan kerana bermegah-megah dan mendabik dada, 
manusia yang mengorbankan hartanya dengan sukarela bukan kerana membalas budi, 
bukan kerana menuntut terima kasih orang, malah semata-mata ikhlas kerana Allah 
Tuhannya Yang Maha Tinggi. 



Orang Yang Paling 
Jahat 



Orang Yang paling 
Bahagia 

Ni'mat Kepuasan 
Hati Menerima 
Balasan Allah 




19. "Dan bukan kerana dia menanggung budi kepada seseorang yang wajib 
dibalas." 



#■ f-» * s s-:' 1? 



20. "Melainkan semata-mata kerana mengharapkan keredhaan Tuhannya 
Yang Maha Tinggi." 



Apakah yang ditunggu-tunggu dan diharapkan oleh insan yang bertaqwa dan 
berkorban sedemikian rupa? Balasan yang ditunjukkan oieh al-Qur'an kepada orang- 
orang Mu'min itu amat mena'jubkan, amat memeranjatkan dan luar biasa. 




21. "Dan dia kelak akan berpuas hati." 



Itulah kerelaan dan kepuasan hati yang mencurah di dalam hati orang yang 
bertaqwa. Itulah kepuasan yang menyelubungi jiwanya dan seluruh anggotanya. Itulah 
kerelaan yang menyerapi seluruh entitinya dan membasahi hidupnya. Itulah balasan 
dan ni'mat yang paling agung: 




21. "Dan dia kelak akan berpuas hati." 



Ia rela dan puas hati dengan agamanya, dengan Tuhannya dan qadha' qadarnva. Ia 
rela dan puas hati dengan nasibnya. Ia rela dan puas hati terhadap apa sahaja yang 
dialaminya, sama ada kesenangan atau kesusahan, kekayaan atau kemiskinan, kemudahan 
atau kesukaran. Kerana itu ia tidak gelisah, tidak bosan, tidak gopoh, tidak merasa 
memikul beban yang berat dan tidak merasa matlamat-matlamatnya masih jauh. 
Kerelaan dan kepuasan hati itu merupakan satu balasan yang paling besar yang wajar 
diperolehi oleh setiap orang yang memberi jiwa dan hartanya untuk membersihkan 
dirinya dan yang berkorban semata-mata kerana Allah Yang Maha Besar. Itulah balasan 
yang tidak dapat diberikan oleh sesiapa melainkan hanya Allah. Dia mencurahkan rasa 
kepuasan di dalam hati orang-orang yang ikhlas kepada-.Nya yang tidak melihat siapa 
pun selain dari Allah. 




21. "Dan dia kelak akan berpuas hati. 

Ia berpuas hati kerana dia telah membayar harganya dan memberi sumbangannya. 



Ini adalah satu pernyataan yang memeranjatkan dan sesuai di tempat ini, dan ia 
memang ditunggu-tunggu oleh orang yang bertaqwa yang mengorbankan harta untuk 
membersihkan dirinya, bukan untuk membalas budi, malah semata-mata kerana mencari 
keredhaan Allah Yang Maha Tinggi. 




21. "Dan dia kelak akan berpuas hati." 




